ddrg/super_eurlex huggingface dataset:
Sklep Sveta

z dne 26. junija 2001

o pristopu Evropske skupnosti k Uredbi št. 106 Gospodarske komisije Združenih narodov za Evropo o homologaciji pnevmatik za kmetijska vozila in njihove priklopnike

(2001/508/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 97/836/ES z dne 27. novembra 1997 o pristopu Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za vozila s kolesi, opremo in dele, ki se lahko pritrdijo in/ali uporabijo na vozilih s kolesi, ter o pogojih za vzajemno priznavanje homologacij, podeljenih na podlagi teh predpisov ("Revidirani sporazum iz leta 1958") [1], ter zlasti člena 3(3) in druge alinee člena 4(2) Sklepa,

ob upoštevanju predloga Komisije [2],

ob upoštevanju privolitve Evropskega parlamenta [3],

ob upoštevanju naslednjega:

(1) Standardne določbe Uredbe št. 106 Gospodarske komisije Združenih narodov za Evropo o homologaciji pnevmatik za kmetijska vozila in njihove priklopnike so namenjene odpravi tehničnih ovir za trgovino z motornimi vozili med pogodbenicami v zvezi s pnevmatikami ter zagotavljanju visoke ravni varnosti in varstva okolja.

(2) Uredba št. 106 je bila pogodbenicam uradno sporočena in je za vse pogodbenice, ki do datuma ali datumov, določenih v njej, niso predložile uradnega obvestila o nesoglasju, začela veljati kot uredba, priložena k Revidiranemu sporazumu iz leta 1958.

(3) Uredbo št. 106 je treba vključiti v sistem Skupnosti za homologacijo kmetijskih in gozdarskih traktorjev ter jo tako dodati k veljavni zakonodaji Skupnosti –

SKLENIL:

Edini člen

Evropska skupnost pristopi k Uredbi št. 106 Gospodarske komisije Združenih narodov za Evropo o homologaciji pnevmatik za kmetijska vozila in njihove priklopnike.

Besedilo Uredbe je priloženo k temu sklepu [4].

V Luxembourgu, 26. junija 2001

Za Svet

Predsednik

T. Östros

[1] UL L 346, 17.12.1997, str. 78.

[2] UL C 274 E, 26.9.2000, str. 34.

[3] Privolitev, dana 15. maja 2001 (še ni objavljena v Uradnem listu).

[4] Ta uredba bo objavljena v naslednjem Uradnem listu.

--------------------------------------------------
Odločba Komisije

z dne 23. novembra 2001

o spremembi odločb 92/260/EGS in 93/197/EGS glede uvoza kopitarjev, ki so cepljeni proti Mrzlici zahodnega Nila

(notificirano pod dokumentarno številko K (2001) 3709)

(Besedilo velja za EGP)

(2001/828/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila nazadnje spremenjena z Odločbo 2001/298/ES [2], in zlasti člena 13(2)(a) in člena 19(1) Odločbe,

ob upoštevanju naslednjega:

(1) Odločba Komisije št. 92/260/EGS [3], kakor je bila nazadnje spremenjena z Odločbo št. 2001/619/ES [4], je določila pogoje zdravstvenega varstva živali in izdajo veterinarskih spričeval za začasen uvoz registriranih konjev.

(2) Odločba Komisije št. 93/197/EGS [5], kakor je bila nazadnje spremenjena z Odločbo št. 2001/619/ES, je določala pogoje zdravstvenega varstva živali in izdajo veterinarskih spričeval za uvoz registriranih kopitarjev in kopitarjev za pleme in proizvodnjo.

(3) Združene države Amerike so v zadnjih dveh letih pri kopitarjih zabeležile primere Mrzlice zahodnega Nila. Nedavno so pristojni organi pogojno odobrili cepljenje z v formalinu inaktivirano vakcino. Ker kopitarji, cepljeni proti virusu Mrzlice zahodnega Nila, ne predstavljajo tveganja za zdravstveno varstvo živali ali javno zdravje, bi moral biti uvoz takšnih kopitarjev v Skupnost dovoljen skladno z določenimi pogoji.

(4) Zato, da bi dovolili uvoz kopitarjev, cepljenih proti virusu zahodnega Nila iz držav, vključenih v skupino C ustreznih zahtev za zdravje živali, je treba torej s spremembo odločb 92/260/EGS in 93/197/EGS prilagoditi pogoje zdravstvenega varstva živali.

(5) Ukrepi iz te odločbe so skladni z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

V Prilogo II(C)(III) k Odločbi 92/260/EGS se vnese novi odstavek:

+++++ TIFF +++++

Člen 2

Novi odstavek se vnese v Prilogo II(C)(III) k Odločbi št. 93/197/EGS:

+++++ TIFF +++++

Člen 3

Ta odločba je naslovljena na države članice.

V Bruslju, 23. novembra 2001

Za Komisijo

David Byrne

Član Komisije

[1] UL L 224, 18.8.1990, str. 42.

[2] UL L 102, 12.4.2001, str. 63.

[3] UL L 130, 15.5.1992, str. 67.

[4] UL L 215, 9.8.2001, str. 55.

[5] UL L 86, 6.4.1993, str. 16.

--------------------------------------------------
Odločba Komisije

z dne 22. novembra 2001

o spremembi Odločbe 98/695/ES o posebnih pogojih za uvoz ribiških proizvodov in proizvodov iz ribogojstva s poreklom iz Mehike

(notificirano pod dokumentarno številko K(2001)3694)

(Besedilo velja za EGP)

(2001/819/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo Sveta 97/79/ES [2], in zlasti člena 11(5) Direktive,

ob upoštevanju naslednjega:

(1) Člen 1 Odločbe Komisije 98/695/ES z dne 24. novembra 1998 o posebnih pogojih za uvoz ribiških proizvodov in proizvodov iz ribogojstva s poreklom iz Mehike [3] določa, da je "Dirección General de Calidad Sanitaria de Bienes y Servicios (DGCSBS) de la Secretaría de Salud" pristojni organ v Mehiki za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/ES.

(2) Po preoblikovanju mehiške uprave je "Dirección General de Control Sanitario de Productos y Servicios (DGCSPS) de la Secretaría de Salud" postal pristojni organ za izdajanje zdravstvenih spričeval za ribiške proizvode. Navedeni novi organ je sposoben učinkovito preverjati uporabo veljavnih zakonov. Zato je treba spremeniti imenovanje pristojnega organa iz Odločbe 98/695/ES in vzorec zdravstvenega spričevala iz Priloge A k tej odločbi.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Odločba 98/695/ES se spremeni:

1. Člen 1 se nadomesti z naslednjim:

"Člen 1

"Dirección General de Control Sanitario de Productos y Servicios (DGCSPS) de la Secretaría de Salud" je pristojni organ v Mehiki za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS."

2. Točka 2 člena 3 se nadomesti z naslednjim:

"2. V spričevalih mora biti navedeno ime, položaj in podpis predstavnika DGCSPS in njegov uradni žig, ki je drugačne barve od drugih zaznamkov na spričevalu."

3. Priloga A se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 22. novembra 2001

Za Komisijo

David Byrne

Član Komisije

[1] UL L 268, 24.9.1991, str. 15.

[2] UL L 24, 30.1.1998, str. 31.

[3] UL L 332, 8.12.1998, str. 9.

--------------------------------------------------

PRILOGA

„PRILOGA A

+++++ TIFF +++++

+++++ TIFF +++++

--------------------------------------------------
ODLOČBA KOMISIJE

z dne 14. novembra 2001

o spremembi Odločbe 2001/296/ES o seznamu odobrenih laboratorijev za preverjanje učinkovitosti cepljenja proti steklini pri nekaterih domačih mesojedih živalih

(notificirano pod dokumentarno številko K(2001) 3478)

(Besedilo velja za EGP)

(2001/808/ES)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini [1], in zlasti člena 3 Odločbe,

ob upoštevanju naslednjega:

(1) Direktiva Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [2], kakor je bila nazadnje spremenjena z Odločbo Komisije 2001/298/ES [3], predvideva sistem, ki nadomešča karanteno pri vstopu nekaterih domačih mesojedih živali na ozemlje nekaterih držav članic brez stekline. Po tem sistemu je potrebno preverjanje učinkovitosti cepljenja s titracijo protiteles, ki ga izvedejo uradno odobreni laboratoriji.

(2) V skladu z Odločbo 2000/258/ES je bil laboratorij AFSSA iz Nancyja, Francija, imenovan za inštitut, pristojen za izvajanje testov primernosti, potrebnih za odobritev laboratorijev, ki želijo izvajati navedeno preverjanje.

(3) Odločba Komisije 2001/296/ES z dne 29. marca 2001 o odobritvi laboratorijev za preverjanje učinkovitosti cepljenja proti steklini pri nekaterih domačih mesojedih živalih [4] je uvedla seznam odobrenih laboratorijev v državah članicah.

(4) Po zahtevi Združenega kraljestva in na podlagi ugodnega rezultata testa primernosti, ki ga je opravil laboratorij AFSSA Laboratory iz Nancyja, je primerno, da se navedeni seznam za Združeno kraljestvo dopolni z novim laboratorijem.

(5) Ukrepi, predvideni s to odločbo, so v skladu z mnenjem Stalnega veterinarskega odbora -

SPREJELA NASLEDNJO ODLOČBO:

Člen 1

V Prilogi k Odločbi 2001/296/ES se seznam, ki se nanaša na Združeno kraljestvo, spremeni:

Sedanje besedilo postane točka 1 in doda se naslednja točka 2:

"2. Biobest

Pentland Science Park

Bush Loan

Penicuik

Midlothian

EH26OPZ

Združeno kraljestvo."

Člen 2

Ta odločba je naslovljena na države članice.

V Bruslju, 14. novembra 2001

Za Komisijo

David BYRNE

Član Komisije

[1] UL L 79, 30.3.2000, str. 40.

[2] UL L 268, 14.9.--1992, str. 54.

[3] UL L 102, 12.4.2001, str. 63.

[4] UL L 102, 12.4.2001, str. 58.
Sklep Sveta

z dne 30. avgusta 2001

o sklenitvi Sporazuma med Evropsko unijo in Nekdanjo jugoslovansko republiko Makedonijo (FYROM) o dejavnostih Misije Evropske unije za nadzor (EUMM) v FYROM

(2001/682/SZVP)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 24 Pogodbe,

ob upoštevanju priporočila predsedstva,

ob upoštevanju naslednjega:

(1) 22. decembra 2000 je Svet sprejel Skupni ukrep 2000/811/SZVP o Misiji Evropske unije za nadzor [1].

(2) Člen 6 tega skupnega ukrepa predvideva, da se podrobna pravila za delovanje EUMM na področjih v njeni pristojnosti določijo z dogovori, sklenjenimi skladno s postopkom, določenim v členu 24 Pogodbe.

(3) Po sprejetem Sklepu Sveta 28. junija 2001, ki pooblašča predsedstvo, da začne pogajanja, se je predsedstvo s FYROM pogodilo o Sporazumu o dejavnostih EUMM.

(4) Ta sporazum je treba odobriti –

SKLENIL:

Člen 1

Sporazum med Evropsko unijo in Nekdanjo jugoslovansko republiko Makedonijo (FYROM) o dejavnostih Misije Evropske unije za nadzor (EUMM) v Nekdanji jugoslovanski republiki Makedoniji se odobri v imenu Evropske unije.

Besedilo sporazuma je priloženo temu sklepu.

Člen 2

Predsednik Sveta se pooblasti, da določi osebo, pooblaščeno za podpis sporazuma, zavezujočega za Evropsko unijo.

Člen 3

Ta sklep začne veljati z dnem sprejetja.

Člen 4

Ta sklep se objavi v Uradnem listu.

V Bruslju, 30. avgusta 2001

Za Svet

Predsednik

L. Michel

[1] UL L 328, 31.12.2000, str. 53.

--------------------------------------------------
Odločba Komisije

z dne 6. julija 2001

o spremembi Odločbe 94/442/ES o določitvi spravnega postopka v zvezi s potrjevanjem obračuna Jamstvenega oddelka Evropskega kmetijskega usmerjevalnega in jamstvenega sklada (EKUJS)

(notificirano pod dokumentarno številko K(2001)1756)

(2001/535/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike [1] in zlasti člena 7(5) Uredbe,

ob upoštevanju naslednjega:

(1) Za zagotovitev neprekinjenega delovanja spravnega organa, ko se njegovi člani postopoma zamenjujejo, je treba zagotoviti možnost krajšega podaljšanja mandata članov po začetnem mandatu treh let. Posebna pravila v zvezi s trajanjem mandata predsednika organa je treba natančneje pojasniti. V ta namen je treba spremeniti Odločbo Komisije 94/442/ES z dne 1. julija 1994 o določitvi spravnega postopka v zvezi s potrjevanjem obračunov Jamstvenega oddelka Evropskega kmetijskega usmerjevalnega in jamstvenega sklada (EKUJS) [2], kakor je bila nazadnje spremenjena z Odločbo 2000/649/ES [3].

(2) Odbor za EKUJS je dal pozitivno mnenje –

SPREJELA NASLEDNJO ODLOČBO:

Člen 1

Odločba št. 94/442/ES se spremeni:

1. Drugi in tretji pododstavek člena 3(2) se nadomestita:

"Predsednika in člane imenuje Komisija za začetni mandat treh let po posvetovanju z Odborom EKUJS v skladu s členom 14 (1) Uredbe (ES) št. 1258/1999. Njihov mandat se lahko naenkrat podaljša samo za eno leto, o čemer je treba obvestiti Odbor. Kadar pa se imenuje predsednik, ki je že član organa, traja njegov začetni mandat predsednika tri leta.

Poleg tega lahko Komisija po posvetovanju z Odborom EKUJS kakor v prejšnjem primeru, v skladu s členom 14 (1) (a) Uredbe (ES) št. 1258/1999 imenuje namestnike članov, ki izpolnjujejo merila iz prvega pododstavka in ki se pozovejo po vrstnem redu na seznamu Komisije."

2. Člen 3(3) se nadomesti:

"Po koncu mandata član ali, kadar je to ustrezno, predsednik ostane na svojem položaju do zamenjave ali do podaljšanja mandata."

3. Prvi pododstavek člena 3(4) se nadomesti:

"Pred iztekom triletnega obdobja lahko mandat člana preneha zaradi prostovoljnega ali prisilnega odstopa ali smrti. V takšnih primerih člana za preostanek mandata nadomesti prvi namestnik, ki je na voljo. Če pa odstopi ali umre predsednik, imenuje člana, ki naj bi opravljal naloge predsednika v preostanku njegovega mandata, Komisija po posvetovanju z Odborom EKUJS v skladu s členom 14(1) Uredbe (ES) št. 1258/1999."

Člen 2

Ta odločba je naslovljena na države članice.

V Bruslju, 6. julija 2001

Za Komisijo

Franz Fischler

Član Komisije

[1] UL L 160, 26.6.1999, str. 103.

[2] UL L 182, 16.7.1994, str. 45.

[3] UL L 272, 25.10.2000, str. 41.

--------------------------------------------------
Sklep Sveta

z dne 8. marca 2001

o odobritvi Komisiji, da sklene Sporazum o sodelovanju na področju raziskav in razvoja energije jedrske fuzije med Evropsko skupnostjo za atomsko energijo, ki jo zastopa Evropska komisija, in Oddelkom za energijo Združenih držav Amerike

(2001/411/Euratom)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju predloga Komisije,

ob upoštevanju naslednjega:

(1) Sporazum o sodelovanju na področju miroljubne uporabe jedrske energije med Evropsko skupnostjo za atomsko energijo in Združenimi državami Amerike, podpisan v Bruslju 7. novembra 1995 in 29. marca 1996 [1], predvideva sodelovanje na področju jedrskih raziskav in razvoja, vključno z raziskavami nadzorovane termonuklearne fuzije.

(2) Komisija je v skladu z direktivami Sveta z dne 10. aprila 2000 zaključila pogajanja o Sporazumu o sodelovanju na področju raziskav in razvoja energije jedrske fuzije med Evropsko skupnostjo za atomsko energijo, ki jo zastopa Evropska komisija, in Oddelkom za energijo Združenih držav Amerike.

(3) Sklenitev Sporazuma s strani Komisije je treba odobriti –

SKLENIL:

Edini člen

S tem se odobri sklenitev Sporazuma o sodelovanju na področju raziskav in razvoja energije jedrske fuzije med Evropsko skupnostjo za atomsko energijo, ki jo zastopa Evropska komisija, in Oddelkom za energijo Združenih držav Amerike, ki ga je sklenila Komisija v imenu Skupnosti.

Besedilo Sporazuma je priloženo temu sklepu [2].

V Bruslju, 8. marca 2001

Za Svet

Predsednik

K. Larsson

[1] UL L 120, 20.5.1996, str. 1.

[2] UL L 148, 1.6.2001, str. 80.

--------------------------------------------------
Sklep Sveta

z dne 26. februarja 2001

o podpisu in začasni uporabi Sporazuma o trgovini s tekstilnimi izdelki med Evropsko skupnostjo ter Bosno in Hercegovino, ki je bil parafiran v Bruslju, dne 24. novembra 2000

(2001/213/EC)

SVET EVROPSKE UNIJE JE —

ob upoštevanju Pogodbe o ustanovitvi Evropske skupnosti, in zlasti člena 113 Pogodbe v zvezi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Evropske skupnosti s pogajanji uskladila Sporazum o trgovini s tekstilnimi izdelki z Bosno in Hercegovino.

(2) Sporazum je bil parafiran 24. novembra 2000.

(3) Ob upoštevanju njegove morebitne poznejše sklenitve je treba Sporazum podpisati v imenu Evropske skupnosti.

(4) Ustrezno je, da se ta Sporazum začasno uporablja od 1. marca 2001 do dokončanja ustreznih postopkov za njegovo formalno sklenitev na podlagi vzajemnosti —

SKLENIL:

Člen 1

Ob upoštevanju morebitne sklenitve na kasnejši datum je predsednik Sveta pooblaščen, da imenuje osebe, pooblaščene, da v imenu Evropske skupnosti podpišejo Sporazum o trgovini s tekstilnimi izdelki med Evropsko skupnostjo ter Bosno in Hercegovino.

Člen 2

Ob pogoju vzajemnosti se Sporazum iz člena 1 začasno uporablja od 1. marca 2001 do dokončanja postopkov, potrebnih za njegovo sklenitev.

Besedilo Sporazuma je priloženo temu sklepu.

V Bruslju, 26. februarja 2001

Za Svet

Predsednica

A. Lindh

--------------------------------------------------
Sklep Sveta

z dne 26. februarja 2001

o sklenitvi sporazuma med Evropsko skupnostjo in Združenimi državami Amerike o prenovi programa sodelovanja na področju visokošolskega izobraževanja in poklicnega izobraževanja in usposabljanja

(2001/196/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti členov 149 in 150 v zvezi s členom 300(3), prvi pododstavek,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju naslednjega:

(1) Svet je s Sklepom z dne 22. maja 2000 pooblastil Komisijo za pogajanja o Sporazumih o sodelovanju na področju visokošolskega izobraževanja in poklicnega izobraževanja in usposabljanja med Evropsko skupnostjo, Kanado in Združenimi državami Amerike.

(2) Skupnost in Združene države Amerike pričakujejo vzajemno korist od takega sodelovanja, ki mora s strani Skupnosti dopolnjevati dvostranske programe med državami članicami in Združenimi državami Amerike ter zagotavljati evropsko dodano vrednost.

(3) Odobriti je treba Sporazum med Evropsko skupnostjo in Združenimi državami Amerike o podaljšanju programa sodelovanja v visokošolskem izobraževanju in poklicnem izobraževanju in usposabljanju –

SKLENIL:

Člen 1

Sporazum med Evropsko skupnostjo in Združenimi državami Amerike o prenovi programa sodelovanja na področju visokošolskega izobraževanja in poklicnega izobraževanja in usposabljanja se odobri v imenu Skupnosti.

Besedilo Sporazuma je priloženo temu sklepu.

Člen 2

Delegacijo Evropske skupnosti v Skupnem odboru iz člena 6 Sporazuma, sestavljajo predstavnik Komisije, ki mu pomaga po en predstavnik iz vsake države članice.

Člen 3

Predsednik Sveta poda uradno obvestilo, predvideno v členu 12 Sporazuma.

V Bruslju, 26. februarja 2001

Za Svet

Predsednik

A. Lindh

--------------------------------------------------
Sklep Evropske centralne banke

z dne 10. novembra 2000

o objavi nekaterih pravnih aktov in instrumentov Evropske centralne banke

(ECB/2000/12)

(2001/150/ES)

SVET EVROPSKE CENTRALNE BANKE JE -

ob upoštevanju Statuta Evropskega sistema centralnih bank in Evropske centralne banke (v nadaljnjem besedilu "Statut") ter zlasti členov 10.4, 34.1 in 34.2 Statuta,

po posvetovanju z Razširjenim svetom Evropske centralne banke (ECB),

ob upoštevanju naslednjega:

(1) ECB pripisuje velik pomen povečanju preglednosti pravnega okvira Evropskega sistema centralnih bank (ESCB). V skladu s tem pristopom je zaradi javnega ozaveščanja treba širši javnosti omogočiti dostop do pravnih aktov in instrumentov, ki jih je sprejela Evropska centralna banka, četudi ni take obveznosti na podlagi Pogodbe o ustanovitvi Evropske skupnosti ali Statuta.

(2) Preglednost je mogoče najbolje doseči z objavo aktov in instrumentov ECB v vseh uradnih jezikih Skupnosti v Uradnem listu Evropskih skupnosti -

SKLENIL:

Člen 1

Objavijo se Smernica ECB/1998/NP10 z dne 3. novembra 1998 o izvajanju člena 52 Statuta Evropskega sistema centralnih bank in Evropske centralne banke (Priloga I k temu sklepu), Smernica ECB/1999/NP11 z dne 22. aprila 1999 o dovoljenju za izdajo nacionalnih bankovcev med prehodnim obdobjem (Priloga II k temu sklepu) in Smernica ECB/1998/NP28 z dne 22. decembra 1998 o skupnih pravilih in minimalnih standardih za zaščito zaupnosti posameznih statističnih podatkov, ki jih zbira Evropska centralna banka ob pomoči nacionalnih centralnih bank (Priloga III k temu sklepu); Sklep ECB/1998/NP1 z dne 19. junija 1998 o imenovanju in trajanju mandata zunanjega revizorja Evropske centralne banke (Priloga IV k temu sklepu); Sklep ECB/1998/NP15 z dne 1. decembra 1998 o opravljanju nekaterih nalog s strani Evropske centralne banke v zvezi s srednjeročno finančno pomočjo glede plačilnih bilanc držav članic (Priloga V k temu sklepu) ter Priporočilo ECB/1999/NP7 z dne 8. aprila 1999 o računovodski obravnavi stroškov, nastalih v zvezi z izdajo bankovcev (Priloga VI k temu sklepu).

Člen 2

Ta sklep se objavi v Uradnem listu Evropskih skupnosti.

V Frankfurtu na Majni, 10. novembra 2000

Predsednik ECB

Willem F. Duisenberg

--------------------------------------------------
Sklep Sveta

z dne 22. maja 2000

o vzpostavitvi odbora za nevojaške vidike obvladovanja kriznih razmer

(2000/354/SZVP)

SVET EVROPSKE UNIJE JE -

ob upoštevanju Pogodbe o Evropski uniji in zlasti njenega člena 28(1),

ob upoštevanju Pogodbe o ustanovitvi Evropske skupnosti in zlasti njenega člena 207,

ob upoštevanju naslednjega:

(1) V okviru krepitve skupne zunanje in varnostne politike in zlasti skupne evropske varnostne in obrambne politike, ki ju predvideva člen 17 Pogodbe o Evropski uniji, je Evropski svet na zasedanju 10. in 11. decembra 1999 v Helsinkih zaprosil predsedstvo, skupaj z generalnim sekretarjem/visokim predstavnikom, da naj nadaljujeta z delom v Svetu za splošne zadeve glede vseh vidikov iz poročila predsedstva, vključno z ustanovitvijo odbora za nevojaško obvladovanje kriznih razmer.

(2) Evropski svet, ki se je sestal 23. in 24. marca 2000 v Lizboni, je pozval Svet, naj do zasedanja Evropskega sveta v Feiri ali na tem zasedanju ustanovi odbor za nevojaško obvladovanje kriznih razmer.

(3) Odločitve glede instrumentov nevojaškega obvladovanja kriznih razmer skladno s Pogodbo ES bodo sprejete v skladu s postopki, predvidenimi v tej pogodbi.

(4) Evropski svet v Helsinkih je poudaril potrebo po okrepitvi odzivnosti in učinkovitosti sredstev in instrumentov Unije ter njihove sinergije.

(5) Izmenjava informacij in usklajevanje instrumentov za nevojaško obvladovanje kriznih razmer bo, med drugim, olajšalo delo mehanizma za koordinacijo pri Generalnemu sekretariatu Sveta, čigar ustanovitev je odobril Evropski svet v Helsinkih -

SKLENIL:

Člen 1

Ustanovi se odbor za nevojaško obvladovanje kriznih razmer, ki ga sestavljajo predstavniki držav članic.

Člen 2

Odbor deluje kot delovna skupina Sveta in poroča Odboru stalnih predstavnikov. Njegova naloga je zagotavljanje informacij, oblikovanje priporočil in dajanje nasvetov o nevojaških vidikih obvladovanja kriznih razmer začasnemu političnemu in varnostnemu odboru ter drugim primernim telesom Sveta v skladu z njihovimi pristojnostmi.

Člen 3

Ta sklep začne učinkovati na dan sprejema.

Člen 4

Ta sklep se objavi v Uradnem listu Evropskih skupnosti.

V Bruslju, 22. maja 2000

Za Svet

Predsednik

J. Gama

--------------------------------------------------